Ivan Čiernik

**Ivan Čiernik** (* 30. október 1977, Levice, ČSSR, dnes Slovensko) je bývalý slovenský hokejový útočník.
 
## Klubový hokej
Ivan Čiernik s hokejom začínal v malom mestečku Tlmače a neskôr hrával v Nitre. V drese HK Nitra debutoval aj v slovenskej najvyššej súťaži. V roku 1996 bol draftovaný v 9. kole zo 216. miesta klubom Ottawa Senators. V zámorskej NHL debutoval v sezóne 1997/98. V sezóne 2001/02 uzavrel zmluvu s Washingtonom Capitals. Celkovo odohral v NHL 91 zápasov, v ktorých strelil 12 gólov a zaznamenal 15 asistencií. 

Od sezóny 2004/05 hrával v tíme nemeckej DEL, prvý rok pôsobil v EHC Wolfsburg, ďalšie tri v Kölner Haie, kde patril k oporám v útoku. V ročníku 2007/08 zaznamenal v 56 zápasoch základnej časti 38 gólov a pridal 28 asistencií, bol najlepším strelcom svojho tímu. 20. novembra 2007 strelil najrýchlejší gól v histórii klubu, keď skóroval v dvanástej sekunde.  Mužstvo sa prebojovalo do semifinále play-off, napokon obsadilo tretie miesto. Pred sezónou 2008/09 prestúpil do ruského tímu Sibir Novosibirsk a po sezóne sa naspäť vrátil do Kölner Haie. V tíme odohral dve sezóny, v ktorých opäť postúpili do play-off. 

Po sezóne 2010/11 sa nedohodol s klubom na pokračovaní a 22. júla 2011 sa dohodol na ročnej zmluve so švédskym klubom Malmö Redhawks. Ambiciózny klub sa však neprebojoval do play off a s Čiernikom ukončil zmluvu. V juĺi 2012 sa rozhodol vrátiť do Nemecka, podpísal zmluvu s Hannover Scorpions. Bol asistentom kapitána a v 52 zápasoch strelil 25 gólov a celkovo si pripísal 45 bodov, mužstvo Scorpions však opustilo DEL.

Vo veku 35 rokov podpísal zmluvu s ďalším účastníkom DEL, klubom Augsburger Panther. Tu po troch rokoch  Čiernik v auguste 2016 prestúpil do nemeckého druholigového klubu Eispiraten Crimmitschau.

### Klubové štatistiky

## Reprezentácia
V slovenskej reprezentácii spolu  odohral **49** zápasov, strelil **13** gólov. 

### [[Majstrovstvá sveta v ľadovom hokeji 2006|MS 2006]]
Tréner František Hossa ho nominoval na svetový šampionát v lotyšskej Rige. Slovensko bolo vyradené Kanadou vo štvrťfinále a obsadilo 8. miesto. V 7 zápasoch zaznamenal 2 góly a 3 asistencie.

### [[Majstrovstvá sveta v ľadovom hokeji 2007|MS 2007]]
Tréner Július Šupler ho nominoval na Majstrovstvá sveta 2007 v Rusku. Slovenské mužstvo vypadlo so Švédskom vo štvrťfinále a obsadilo 6. miesto. Odohral päť zápasov, bodovo sa nepresadil.

### [[Majstrovstvá sveta v ľadovom hokeji 2008|MS 2008]]
Súčasťou reprezentačného výberu bol aj na svetovom šampionáte v Kanade. Slovensko nepostúpilo zo základnej skupiny po prehrách s Nemeckom a Fínskom. V zápasoch o udržanie zdolalo Slovinsko 5:1 a 4:3 (po samostatných nájazdoch). Čiernik zaznamenal na podujatí dva góly a rovnaký počet asistencií.

### [[Majstrovstvá sveta v ľadovom hokeji 2010|MS 2010]]
Ivan Čiernik reprezentuje Slovensko aj na Majstrovstvách sveta v ľadovom hokeji v 2010.

### Reprezentačné štatistiky

## Referencie

## Iné projekty

## Externé odkazy
*

Kategória:Narodenia v 1977
Kategória:Slovenskí hokejisti
Kategória:Hráči Ottawa Senators
Kategória:Hráči Washington Capitals
Kategória:Hráči Portland Pirates
Kategória:Hráči HK Nitra
Kategória:Hráči Kölner Haie
Kategória:Hráči Sibir Novosibirsk
Kategória:Hráči EHC Wolfsburg
Kategória:Hráči Malmö Redhawks
Kategória:Hráči Cincinnati Mighty Ducks
Kategória:Hráči Worcester IceCats
Kategória:Hráči Hannover Scorpions
Kategória:Slovenskí hokejisti draftovaní NHL
Kategória:Hokejisti draftovaní klubom Ottawa Senators
Kategória:Účastníci MS v hokeji 2006
Kategória:Účastníci MS v hokeji 2007
Kategória:Účastníci MS v hokeji 2008
Kategória:Účastníci MS v hokeji 2010
Kategória:Osobnosti z Levíc